Ξεκίνημα

Το Ξεκίνημα - Διεθνιστική Σοσιαλιστική Οργάνωση είναι ελληνικό τροτσκιστικό πολιτικό κόμμα. Ιδρύθηκε το 1975 και προέρχεται από τη συνένωση των μικρών πολιτικών οργανώσεων «Ομάδα Εργατών» και «Εργατική Δημοκρατία» που αρχικά δρούσαν σε συνθήκες παρανομίας κατά τη διάρκεια της στρατιωτικής δικτατορίας. Η ομάδα της Εργατικής Δημοκρατίας αποχώρησε από το Ξεκίνημα το 1978.[Ιστορικό λεξικό του ελληνικού εργατικού κινήματος, Γιώργος Ν. Αλεξάτος, εκδόσεις Γειτονιές του κόσμου. Σελ. 320] Η οργάνωση διατηρεί ομώνυμες εκδόσεις και εφημερίδα. Έχει γραφεία στην Αθήνα και στη Θεσσαλονίκη.

 Ιστορία 
Το πρώτο τεύχος της εφημερίδας «Ξεκίνημα» εκδόθηκε την Πρωτομαγιά του 1975 και ήταν προσανατολισμένο στο χώρο του ΠΑ.ΣΟ.Κ., στις Τοπικές Οργανώσεις (T.O.) του οποίου κυκλοφορούσε νόμιμα για μερικούς μήνες.[ΠΑΣΟΚ: από την αλλαγή στην μετάλλαξη, Δημήτρης Κατσορίδας, εκδόσεις ΚΨΜ. Σελ. 78]

Το Ξεκίνημα διαγράφτηκε από το ΠΑ.ΣΟ.Κ. το 1976, αφού πρώτα είχε παίξει πρωταγωνιστικό ρόλο στην κίνηση της Οριζόντιας Διασύνδεσης, η οποία είχε γίνει από τα κάτω, δηλαδή με τον συντονισμό πολλών Τ.O. της Αθήνας, οι οποίες ζητούσαν δημοκρατικές διαδικασίες και εκλογή όλων των οργάνων του νεοσύστατου ΠΑ.ΣΟ.Κ.. Η ηγεσία του ΠΑ.ΣΟ.Κ. αντέδρασε με μαζικές διαγραφές. Διαγράφτηκαν περίπου 400 μέλη, καταργήθηκαν έξι Συντονιστικές Επιτροπές και διαλύθηκαν τρεις Τ.O. Πρωταγωνιστικό ρόλο στην οργάνωση της Οριζόντιας Διασύνδεσης είχαν οι υποστηρικτές του Ξεκινήματος. Η Οριζόντια Διασύνδεση ήταν η προσπάθεια της βάσης του ΠΑ.ΣΟ.Κ. και των αγωνιστών της σοσιαλιστικής Αριστεράς να συσπειρωθούν, να αντιδράσουν στις γραφειοκρατικές μεθοδεύσεις μέρους της ηγεσίας και να το προσανατολίσουν έτσι ώστε να γίνει ένα πραγματικά ριζοσπαστικό σοσιαλιστικό κίνημα. Η διαγραφή της Οριζόντιας Διασύνδεσης και των υποστηρικτών της εφημερίδας Ξεκίνημα ήταν ουσιαστικά η πρώτη ήττα των σοσιαλιστικών ιδεών και της οργανωμένης βάσης να ελέγχει την ηγεσία και να έχει λόγο για την πορεία του νεοσύστατου κινήματος.[ΠΑΣΟΚ: από την αλλαγή στην μετάλλαξη, Δημήτρης Κατσορίδας, εκδόσεις ΚΨΜ. Σελ. 13]

Το Ξεκίνημα, παρότι διαγράφτηκε ήδη από το 1976, εξακολουθούσε να στηρίζει κριτικά το ΠΑΣΟΚ και να έχει υποστηρικτές σε ορισμένες Τ.Ο. και χώρους νεολαίας μέχρι το 1992. Έπαιξε, μεταξύ άλλων, πρωταγωνιστικό ρόλο στον ξεσηκωμό της βάσης του ΠΑΣΟΚ το 1985 ενάντια στην πρόθεση του Α. Παπανδρέου να υποστηρίξει για Πρόεδρο της Δημοκρατίας τον Κωνσταντίνο Καραμανλή, εκφράζοντας ουσιαστικά σε μεγάλο βαθμό με οργανωμένο τρόπο τη δυσαρέσκεια της βάσης του κόμματος,[ΠΑΣΟΚ: από την αλλαγή στην μετάλλαξη, Δημήτρης Κατσορίδας, εκδόσεις ΚΨΜ. Σελ. 19] καταφέρνοντας να συγκροτήσει σχετικά μαζική τάση στις γραμμές του ΠΑΣΟΚ.

Από το 1992 η πλειονότητα των υποστηρικτών του αποφάσισε την αποχώρηση από το ΠΑΣΟΚ και την πορεία ανεξάρτητης δράσης με την ονομασία Σοσιαλιστική Διεθνιστική Οργάνωση (μετέπειτα Διεθνιστική Σοσιαλιστική Οργάνωση). Ένα τμήμα του Ξεκινήματος παρέμεινε στο ΠΑΣΟΚ, και την Πρωτομαγιά του 1992 κυκλοφόρησε την εφημερίδα Σοσιαλιστική Έκφραση.

Στην συνέχεια το Ξεκίνημα συνέχισε την αυτόνομη λειτουργία του, ρίχνοντας ιδιαίτερο βάρος στο αντιρατσιστικό κίνημα, μέσα από την κίνηση Νεολαία Ενάντια στον Ρατσισμό στην Ευρώπη (YRE).
Το 2008 προσχώρησε στον ΣΥΡΙΖΑΑπόφαση του Ξεκινήματος για συμμετοχή στο Συριζα και αποχώρησε το 2011Το ΞΕΚΙΝΗΜΑ επαναπροσδιορίζει την σχέση του με τον ΣΥΡΙΖΑ. Κατά την παραμονή του στο ΣΥΡΙΖΑ υποστήριξε πως ήταν απαραίτητο α) ένα αριστερό, σοσιαλιστικό πρόγραμμα εξουσίας και β) η δημοκρατική οργάνωση του κόμματος με συμμετοχή των μελών στις αποφάσεις σε κάθε επίπεδοΣΥΡΙΖΑ: Η αναγκαιότητα μιας αριστερής πρότασης εξουσίας και της προσαρμογής των οργανωτικών δομών και λειτουργίας. Ανέδειξε το πρόβλημα της έλλειψης εναλλαγής συντονιστή της γραμματείας του ΣΥΡΙΖΑΗ Κεντρική Γραμματεία του ΣΥΡΙΖΑ για το θέμα της εναλλαγής συντονιστή. Συμμετείχε στην αντιπολιτευτική τάση του 2ου Κύματος που πάλευε για τον αριστερό προσανατολισμό του κόμματος και την εσωτερική δημοκρατία.Το “Ξεκίνημα” για το “2ο κύμα”

Στις 11/2/2012 δημοσίευσε επείγον κάλεσμα προς όλες τις δυνάμεις της Αριστεράς για κατάληψη διαρκείας όλων των κεντρικών πλατειών της χώρας και παραμονή σε αυτές ενόψει των συγκεντρώσεων που είχαν εξαγγελθεί για την επόμενη μέρα, 12/2/2012.Επείγον κάλεσμα σε όλη την Αριστερά!

Τον Σεπτέμβρη του 2012 πήρε την πρωτοβουλία για τη δημιουργία του blog AntinaziZone.gr που έχει έμφαση τον αγώνα ενάντια στην Χρυσή Αυγή.

Στις εκλογές του Μαΐου του 2012 προέτρεψε για ψήφο στα αριστερά κόμματα (ΣΥΡΙΖΑ, ΚΚΕ, ΑΝΤΑΡΣΥΑ).Εκλογές 2012: Καταψηφίστε ΠΑΣΟΚ, ΝΔ, ακροδεξιά! Ψηφίζουμε συνδυασμούς της Αριστεράς! Στις εκλογές του Ιουνίου του 2012 και του Ιανουαρίου του 2015 υποστήριξε τον ΣΥΡΙΖΑ.Ψήφο στον ΣΥΡΙΖΑ! Παλεύουμε για Κυβέρνηση της Αριστεράς με Σοσιαλιστικό ΠρόγραμμαΏρα να φεύγουν! Ψηφίζουμε ΣΥΡΙΖΑ! Παλεύουμε για ένα ανατρεπτικό – σοσιαλιστικό πρόγραμμα! Τον Σεπτέμβριο του 2015 υποστήριξε την καταψήφιση των μνημονιακών κομμάτων (ΠΑΣΟΚ, ΝΔ, ΣΥΡΙΖΑ).Όχι στα κόμματα των Μνημονίων! – ανακοίνωση του «Ξ» για τις εκλογές. 

Στις ευρωεκλογές του 2019 συνεργάστηκε εκλογικά με την ΑΝΤΑΡΣΥΑ.Ευρωεκλογές 2019:Για την Ευρώπη των εργαζομένων και του σοσιαλισμού.

Στις εθνικές εκλογές του 2023, καθώς και στις ευρωεκλογές του επόμενου έτους, το Ξεκίνημα προέτρεψε για ψήφο στα αριστερά κόμματα (ΚΚΕ, ΜέΡΑ25 και ΑΝΤΑΡΣΥΑ).Εκλογές Μάη 2023: Οι θέσεις του «Ξ»Ευρωεκλογές: μαύρο στα κόμματα του συστήματος και την ακροδεξιά.

 Ιδεολογία 
Το Ξεκίνημα υποστηρίζει τις ιδέες της επαναστατικής Αριστεράς και του διεθνισμού. Εμπνέεται από την σκέψη του Μαρξ, του Ένγκελς, του Λένιν, του Τρότσκι και αντιτίθεται στον σταλινισμό.

 Παραπομπές 

 Εξωτερικοί σύνδεσμοι 


Κατηγορία:Συνιστώσες του ΣΥΡΙΖΑ
Κατηγορία:Ελληνικά πολιτικά κόμματα
Κατηγορία:Τροτσκιστικές οργανώσεις στην Ελλάδα
Κατηγορία:Κομμουνιστικά κόμματα στην Ελλάδα
Κατηγορία:Αντικαπιταλιστικά κόμματα στην Ελλάδα